APROBACIÓN DEFINITIVA ORDENANZA MATRIMONIOS CIVÍS
ADMINISTRACIÓN LOCAL — Municipal — Bueu (Ordenanzas e Regulamentos, 07/02/2020)

O Pleno da Corporación do Concello de Bueu, en sesión ordinaria celebrada con data 2 de Decembro de 2019 RESOLVE Aprobar provisionalmente a imposición e ordenación da taxa pola celebración de matrimonios civís, así como aprobar o texto da Ordenanza Fiscal reguladora da taxa pola celebración de matrimonios civís, anexo á proposta de Alcaldía asinada con data 20.11.2019, código de validación 3HXMKMYQTMTSYP43ZQGPH75YD Sometido a exposición pública o presente acordo mediante inserción de anuncio no Tablón de Edictos do Concello, no Boletin Oficial da Provincia de Pontevedra con data 10.12.2019, así como nun dos diarios de maior difusión da provincia (FARO DE VIGO) con data 13.12.2019). Examinado o Libro de Rexistro de Entradas deste Concello non consta no período de exposición pública que se presentaran alegacións á Ordenanza reguladora da Taxa pola Celebración de matrimonios civís. Polo que en base ó anterior, enténdese definitivamente aprobado o acordo provisional, de conformidade co disposto no artigo 17-3 do Real Decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, procedendo en cumprimento do acordado á publicación íntegra do TEXTO DA ORDENANZA FISCAL REGULADORA DA TAXA POLA CELEBRACIÓN DE MATRIMONIOS CIVÍS no Boletín Oficial da Provincia de Pontevedra. En uso das facultades concedidas polo artigo 106 da Lei 7/1985, do 2 de abril, reguladora das Bases de Réxime Local, e de conformidade co previsto nos artigos 15 a 19 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, este Concello establece a taxa pola celebración de matrimonios civís, que se regula na presente Ordenanza segundo o disposto no artigo 57 do RDLex.2/2004.1.—Constitúe o feito impoñible desta taxa a actividade administrativa desenrolada como consecuencia da prestación dos servizos asociados á celebración de matrimonios civís a instancia da parte interesada.2.—Non se inclúe nesta taxa a tramitación do expediente gobernativo previo ao matrimonio civil nin a posterior expedición do Libro de Familia. Os suxeitos pasivos contribuíntes son os contraentes, que quedan obrigados de modo solidario ó seu pagamento, por si mesmos ou ben polos seus representantes.1.—A contía da taxa que regula a presente ordenanza fiscal será de 75,00 € por expediente e celebración.2.—Serán de conta dos contribuíntes os gastos de ornamentación e demais propios da celebración, e reparación das dependencias empregadas en caso de deterioro.1.—A obrigación de pagamento da taxa regulada nesta ordenanza nace no momento no que se inicia a prestación do servicio, entendéndose por tal a presentación da solicitude no Rexistro Xeral do Concello.2.—Os solicitantes do servicio están obrigados a presentar a pertinente declaración nos impresos habilitados ó efecto polo Concello e a realizar o ingreso da liquidación resultante na Tesourería Municipal ou nas entidades bancarias debidamente autorizadas, o que se deberá acreditar tamén no momento de presentar a correspondente solicitude.3.—No suposto de que con posterioridade á presentación da solicitude, e antes da comunicación da fixación da data da ceremonia, os solicitantes desistisen do servicio solicitado, procederase á devolución do 75 por 100 do importe sinalado no artigo 4 desta ordenanza.4.—A celebración de vodas civís estará supeditada aos actos propios do Concello. Non se aplicará ningunha exención, bonificación nin redución para a determinación da débeda tributaria que os suxeitos pasivos deban satisfacer por esta taxa, todo elo de conformidade co artigo 9 e a Disposición Adicional Terceira da Lei Reguladora das Facendas Locais. En todo o relativo ás infraccións tributarias desta ordenanza e á súa cualificación, así como ás sancións que procedan, aplicarase o disposto na Lei Xeral Tributaria e a restante normativa de aplicación.1.—Sen prexuízo da manifestación da vontade dos contraentes –segundo a normativa do Rexistro Civil-, para que o enlace sexa autorizado polo alcalde ou concelleiro en que delegue, deberase formula-la solicitude na que conste o nome, apelidos e DNI de cada contraente, así como o seu lugar de residencia e teléfono de contacto e/ou correo electrónico. Tamén deberá constar a data e hora elixida para a cerimonia, así como, a elección do alcalde/sa ou concelleiro/a que celebrará o enlace, que se terán en conta dentro da dispoñibilidade existente.2.—Esta solicitude presentarase no Rexistro Xeral do Concello, cunha antelación mínima de 15 días ao da celebración do enlace, mediante escrito asinado por un dos contraentes, ou polo seu representante, dirixido ó alcalde e acompañado dos seguintes documentos: En todo caso, o xustificante do ingreso da taxa. Fotocopia do DNI dos contraentes e das dúas persoas que vaian a exercer de testemuñas do matrimonio. O/A alcalde/sa ou concelleiro/a en quen delegue resolverán sobre a solicitude, fixando a data e hora de celebración do matrimonio civil e notificaranllo aos interesados/as. No acto de celebración do matrimonio, unha vez cumprimentadas as formalidades previstas na normativa vixente, estenderase un acta que deberá ser asinada polo/a alcalde/sa ou concelleiro/a delegado/a autorizante, así como polos contraentes e testemuñas. Un dos exemplares entregaranse aos contraentes. Outro remitirase con carácter inmediato ao Xulgado de Paz de Bueu coa finalidade de que se inscriba o matrimonio no Rexistro Civil e se faga entrega aos casados do Libro de Familia. O terceiro exemplar quedará no Libro de Actas de Casamentos en poder do Concello.1.—Cando o desexen, os/as contraentes poderán ornamentar e acondicionar o Salón de Actos ou a Sala de Xuntas da Casa do Concello, sendo do seu cargo os gastos que de elo se deriven. Deberán comunicalo coa debida antelación para resolver o que proceda.2.—Co fin de garantir a limpeza e decoro da Casa do Concello, os/as contraentes e convidados/as, ao enlace absteranse de lanzar arroz ou similares no interior do edificio. A presente Ordenanza Fiscal, que foi aprobada polo Pleno da Corporación en sesión ordinaria celebrada no Salón de Plenos do Concello de Bueu, entrará en vigor ao día seguinte da súa publicación íntegra no Boletín da Provincia e será de aplicación a partir desta data, permanecendo vixente ata a súa modificación ou derrogación expresa. Documento asinado electronicamente á marxe